text: [{"text_idx": "#000003", "text": "Ena dua nai tukutuku tabaki e tukuni kina ni cauravou yabaki 31 oqo ena laki lewena tiko na timi ni Stade Francais ni oti na sotasota levu ni vuravura."}, {"text_idx": "#000004", "text": "Qito oti vaka 18 ena valataki vanua o Weber me tekivu mai na 2015 ena sota kei Samoa. E dau sagasaga dredre toka o Brad Weber me tokara na siqeleti All Blacks ena imatai ni 15 ni dau toka kina na cauravou oqo o Aaron Smith ka ni 14 na gauna e qito kina e dau gole yani me laki veisosomitaki."}]